stanford-oval/wikipedia huggingface dataset:
Eric McCormack

| Eric McCormack |
| --- | --- |
 Eric McCormack Tribecan elokuvajuhlilla vuonna 2012.
Henkilötiedot
Syntynyt: 18. huhtikuuta 1963 (ikä 61) Toronto, Ontario, Kanada
Ammatti:  Näyttelijä
Näyttelijä
Aktiivisena:  1986–
Merkittävät roolit:  Will Truman (Will & Grace)
Aiheesta muualla
IMDb 
Eric James McCormack (s. 18. huhtikuuta 1963 Toronto, Ontario, Kanada) on kanadalais-yhdysvaltalainen näyttelijä, muusikko, käsikirjoittaja ja tuottaja. Hän syntyi Torontossa ja aloitti uransa esiintymällä koulunäytelmissä Stephen Leacock Collegiate Institute -lukiossa. Hän opiskeli Ryerson Universityssa, mutta jätti yliopiston vuonna 1985 aloittaakseen työt Stratfordin Shakespeare-festivaaleilla, jossa hän esiintyi viiden vuoden ajan lukuisissa näytelmissä.
1990-luvun loppupuolella McCormack asui Los Angelesissa ja näytteli sivurooleissa. Hänen ensimmäinen roolinsa kokoillan elokuvassa oli vuoden 1992 science fiction -teos The Lost World. Hän esiintyi myös useissa televisiosarjoissa, kuten Top Cops, Street Justice, Lovesome Dove: The Series, Townies ja Ally McBeal. Hän nousi myöhemmin maailmanlaajuiseen kuuluisuuteen näyteltyään Will Trumania yhdysvaltalaisessa tilannekomediasarjassa Will & Grace, jonka esittäminen aloitettiin syyskuussa 1998. Hän sai roolityöstään Emmy-palkinnon parhaan komediasarjanäyttelijän kategoriassa vuonna 2001.
Televisioroolien lisäksi hän teki Broadway-debyyttinsä vuonna 2001 näytelmässä The Music Man ja näytteli vuoden 2005 elokuvassa The Sisters. Sen jälkeen kun Will & Grace päättyi vuonna 2006, McCormack näytteli pääosaa Some Girl(s)-näytelmässa New Yorkissa. Hän esiintyi myös televisiominisarjassa The Andromeda Strain vuonna 2008 ja palasi televisioon vuonna 2009 TNT-kanavan draamaan Trust Me, jonka esittäminen kuitenkin lopetettiin yhden tuotantokauden jälkeen. Vuonna 2009 McCormack näytteli myös elokuvassa Alien Trespass.
Lapsuus ja nuoruus

McCormack syntyi Torontossa Ontarion osavaltiossa Kanadassa. Hänen äitinsä Doris oli kotiäiti ja isänsä Keith McCormack öljy-yhtiön talousanalyytikko. Hän on vanhin kolmesta sisaruksesta. McCormackin esi-isiin kuului cherokeeita ja skotteja. Hän kertoo olleensa nuorena ujo ja epäurheilullinen. McCormack kävi Stephen Leacock Collegiate Institute -lukiota Ontarion Scarborough'ssa. Hän osallistui siellä teatteriin, esiintyi näytelmissä Godspell ja Pippin ja päätti ryhtyä näyttelijäksi. McCormack muistaa, että Godspell-näytelmän jälkeen hänen halunsa ryhtyä näyttelijäksi voimistui: "...Muistan [näytelmän] ensimmäisen esityksen jälkeen ... että tiesin minne sovin. Se oli näyttelijäurani alku. Se muutti minua siten, että kaikki muut vaihtoehdot katosivat. Tiesin tarkalleen, mitä aioin tehdä. Olen sillä tavalla onnekas. Hän myöntää, ettei hän koskaan tuntenut olevansa "cool" nuorena. "Olin jokseenkin ulkopuolinen, mutta löysin teatterin jo varhain, ja se auttoi minua kestämään." Myöhemmin hän siirtyi Scarborough'n Sir John A. Macdonald Collegiate Instituteen, jossa hän opiskeli samaan aikaan David Furnishin kanssa. Hän valmistui vuonna 1982.
McCormack pääsi opiskelemaan Ryerson Universityn teatterikouluun Torontossa, jossa hän halusi parantaa edelleen näyttelijäntaitojaan. Hän lähti Ryersonista vuonna 1985, useita kuukausia ennen valmistumistaan, ottaakseen vastaan paikan Stratfordin Shakespeare-festivaaleilla Ontarion Stratfordissa, jossa hän esiintyi viiden kauden ajan. "Se oli kaikki mitä halusin, olla klassinen näyttelijä koko loppuelämäni, mutta parin viimeisen vuoden aikana siellä aloin ymmärtää, ettei se ollutkaan minua varten. Ehkei minun tarvinnutkaan esittää Hamletiani ennen kuolemaani, ehkä maailma saattaisikin itse asiassa olla ihan OK paikka ilman Hamletiani." McCormack esiintyi näytelmissä Juhannusyön uni, Kuningas Henrik V, Murha katedraalissa  ja Kolme sisarta. Myöhemmin hän näytteli Manitoba Theatre Centressä näytelmässä Burn This ja Toronton Royal Alexandra Theatressa näytelmässä Biloxi Blues.
Ura > Varhaiset työt

McCormack esiintyi Kanadan televisiossa ensimmäistä kertaa vuoden 1986 elokuvassa The Boys from Syracuse. Hän muutti Los Angelesiin Kaliforniaan ja teki televisiodebyyttinsä Yhdysvalloissa vuonna 1991 CBS-kanavan rikossarjan Top Cops jaksossa. Hän näytteli vuonna 1992 elokuvassa The Lost World, joka perustui Arthur Conan Doylen romaaniin Kadonnut maailma, ja esiintyi myös elokuvan jatko-osassa Return to the Lost World, joka sai myös ensi-iltansa vuonna 1992. Seuraavana vuonna hän sai vakioroolin etsivänä rikosdraamasta Street Justice. Vuonna 1993 hän näytteli lisäksi televisioelokuvassa Double, Double, Toil and Trouble esittäen Mary-Kate ja Ashley Olsenin isää.
McCormack esiintyi Colonel Francis Clay Mosbyn roolissa Lonesome Dove: The Series (1994) ja Lonesome Dove: The Outlaw Years (1995) -lännensarjojen 42 jaksossa. Hänen mielestään se oli "fantastinen rooli". The Guardian -lehden haastattelussa vuonna 2003 McCormack myönsi, että hän oli koe-esiintynyt "kaksi tai kolme kertaa" Ross Gellerin roolia varten; Frendit-tilannekomediasarjan rooli annettiin lopulta David Schwimmerille. McCormack valittiin vuoden 1997 televisioelokuvaan Borrowed Hearts näyttelemään itsekästä liikemiestä, joka oppii rakastamaan, ja HBO-kanavan elokuvaan Exception to the Rule näytelemään vaimoaan pettävää aviomiestä.
Vuonna 1997 McCormack näytteli myös pienrooleissa komediasarjoissa Townies, Veronican salaisuudet ja Ally McBeal. Alun perin McCormackista oli tarkoitus tulla vakituinen näyttelijä NBC-kanavan komediasarjaan Jenny, mutta hänet erotettiin, koska televisioyhtiö poisti hänen roolihahmonsa sarjasta.
Yksityiselämä

McCormack on ollut naimisissa Janet Leigh Holdenin kanssa, jonka hän tapasi sarjan Lonesome Dove kuvauksissa, elokuusta 1997 lähtien. Heillä on heinäkuussa 2002 syntynyt poika. McCormackista tuli Yhdysvaltain kansalainen vuonna 1999 ja hänellä on Kanadan ja Yhdysvaltojen kaksoiskansalaisuus.
Filmografia > Kokoillan elokuvat

| Vuosi | Elokuva | Rooli | Alkuperäinen nimi |
| --- | --- | --- | --- |
| 1992 | The Lost World | Edward Malone |  |
| 1992 | Return to the Lost World | Edward Malone |  |
| 1992 | Giant Steps | Jack Sims |  |
| 1997 | Exception to the Rule | Timothy Bayer |  |
| 1998 | Pyhä myyntitykki | Scott Hawkes | Holy Man |
| 1999 | Free Enterprise | Mark |  |
| 2000 | Here's to Life! | Owen Rinard |  |
| 2005 | Break a Leg | Tummahiuksinen näyttelijä |  |
| 2005 | The Sisters | Gary Sokol |  |
| 2008 | Immigrants | Vlad |  |
| 2009 | Best Thing Ever | Dean |  |
| 2009 | Alien Trespass | Ted Lewis/Urp |  |
| 2009 | Tule omakseni | Charlie |  |
Filmografia > Televisio

| Vuosi | Nimi | Rooli | Alkuperäinen nimi |
| --- | --- | --- | --- |
| 1982 | Knight Power | Mario Sanders | Voice; episode: "Hearts of Stone" |
| 1987 | Hangin' In | Jody |  |
| 1990 | Katts and Dog | David Baxter |  |
| 1991 | E.N.G. |  |  |
| 1991 | Street Legal | Barry Taylor |  |
| 1992 | Neon Rider | Derek |  |
| 1992 | Street Justice | Etsivä Eric Rothman |  |
| 1993 | Relentless: Mind of a Killer | Stu Feltzer |  |
| 1993 | Family of Strangers | Sam |  |
| 1993 | Miracle on Interstate 880 | Tony |  |
| 1993 | The Commish | Danny Nolan |  |
| 1993 | Call of the Wild | Hal |  |
| 1993 | Double, Double, Toil and Trouble | Don Farmer |  |
| 1993 | Silk Stalkings | Michael O'Hara |  |
| 1994 | The Man Who Wouldn't Die | Jack Sullivan |  |
| 1995 | Lonesome Dove: The Series | Francis Clay Mosby |  |
| 1996 | Highlander: The Series | Matthew McCormick |  |
| 1996 | Diagnoosi: Murha | Boyd Merrick | Diagnosis Murder |
| 1996 | Townies | Scott |  |
| 1997 | Äärirajoilla | John Virgil | The Outer Limits |
| 1997 | Jenny | Jason Slade |  |
| 1997 | Borrowed Hearts | Sam Field |  |
| 1997 | Veronican salaisuudet | Griffin | Veronica's Closet |
| 1998 | Ally McBeal |  |  |
| 1998 | A Will of their Own | Pierce Peterson |  |
| 1998–2006 | Will & Grace | Will Truman |  |
| 2000 | The Audrey Hepburn Story | Mel Ferrer |  |
| 2004 | Dead Like Me | Ray Summers |  |
| 2006 | Lovespring International | Roman |  |
| 2008 | The Andromeda Strain | Jack Nash |  |
| 2008 | Monk | James Novak |  |
| 2009 | Trust Me | Mason McGuire |  |
| 2009 | Kova laki: Erikoisyksikkö | Vance Shepard | Law & Order: Special Victims Unit |
| 2009 | The New Adventures of Old Christine | Max Kershaw |  |
Aiheesta muualla

Kuvia tai muita tiedostoja aiheesta Eric McCormack Wikimedia Commonsissa
Eric McCormack Internet Movie Databasessa. (englanniksi)
Eric McCormack NNDB:ssä (englanniksi)
Eric McCormackin viralliset internetsivut (englanniksi)
McCormack vuonna 2006.
McCormack San Diegon Comic-Conissa vuonna 2009.
Flappy Bird

| Flappy Bird |
| --- | --- |

Kehittäjä:  Nguyễn Hà Đông
Julkaisija:  GEARS Studio
Jakelija:  Google Play ja App Store
Julkaistu:  IPhone 24. toukokuuta 2013 iOS 11. syyskuuta 2013
Lajityyppi:  toimintapeli
Pelimuoto:  yksinpeli
Alusta:  Android, iOS
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Flappy Bird on GEARS Studion kehittämä ja julkaisema videopeli. Se julkaistiin alun perin toukokuussa 2013 iPhone 5:lle, josta päivitettiin oma versio iOS6:lle syyskuussa 2013. Tammikuussa 2014 Flappy Bird sijoittui Amerikassa ja Kiinassa iTunesin AppStoren listojen kärkeen sekä myöhemmin saman kuukauden aikana Britannian AppStoren listan kärkeen, jossa sitä pidettiin "uutena Angry Birdsinä". Se päätti tammikuun AppStoren ladatuimpana sovelluksena.
Pelin kehittäjä Nguyễn Hà Đông ilmoitti 8. helmikuuta 2014 Twitterissä poistavansa Flappy Birdin, koska hän koki pelin pilaavan hänen elämänsä. Hän pitää myös peliä liian koukuttavana. Poistamisen jälkeen Nguyễnille on tullut useita tappouhkauksia ja pelin takaisintuomista on vaadittu. Hän ilmoitti sittemmin aikovansa tuoda pelin takaisin, mutta ei kertonut tarkkaa ajankohtaa. Nguyễn ilmoitti 15. toukokuuta 2014 Flappy Birdin uudelleenjulkaisun ajankohdaksi saman vuoden elokuun. Uudelleenjulkaisuun kuuluu moninpeli, ja peli on Nguyễnin mukaan myös ”vähemmän koukuttava”.
Pelaaminen

Pelissä tavoitteena on lennättää lintua (näpäyttelemällä näyttöä) osumatta putkiin. Jos lintu osuu putkeen, peli loppuu. Aina kun lintu lentää putkiasetelman välistä, pelaaja ansaitsee pisteen. Se sisältää Super Mario Worldin tyyliset grafiikat, hyvin perinteiset mekaniikat, sekä sisäistä mainontaa. Mainonnat tienasivat alkuvuodesta 2014 The Vergen raporttien mukaan keskimäärin 50 000 dollaria päivässä.
Aiheesta muualla

Flappy Bird Desktop (Arkistoitu – Internet Archive)
Flappy Bird iTunes
Ester Niska

Elisabeth Niska-Forsman 1900
Ester Elisabet Niska (2. kesäkuuta 1882 Sortavala – 18. toukokuuta 1916 Helsinki) oli suomalainen näyttelijä ja oopperalaulaja, joka äänialaltaan oli sopraano.
Elämä ja perhe

Sortavalassa syntynyt Niska kävi koulua viisi luokkaa Viipurin ruotsalaisessa tyttökoulussa ja aloitti näyttelijänuransa Helsingissä Svenska Folkteaternissa vuonna 1901, toimien samalla myös avustajana Kansallisteatterissa. Hän oli mukana muun muassa Kansallisteatterin nykyisen teatteritalon avajaisnäytännössä huhtikuussa 1902 ja oli vuosina 1903–1907 vakituisesti kiinnitettynä Kansallisteatteriin. Laulua Niska opiskeli muun muassa Alexandra Ahngerin johdolla ja teki myös opintomatkoja Keski-Eurooppaan. Vuosina 1911–1914 hän esiintyi Pasi Jääskeläisen ja Aino Haverisen Suomalainen Operetti -ryhmässä sekä vuosina 1914–1916 Turun Casino-teatterin operetissa. Niska kuoli vain 33-vuotiaana toukokuussa 1916.
Ester Niskan vanhemmat olivat merikapteeni Ivar Alfred Niskan ja muusikko Hilda Schlüter. Perheessä oli viisi lasta, joista Algoth Niska tunnetaan jalkapalloilijana ja kieltolakiajan salakuljettajana, Adolf ja Bror Niska olivat myös oopperalaulajia. Sisar Aina Niska puolestaan oli tanssija. Ester Niska oli vuodet 1907–1915 avioliitossa arkkitehti Eino Forsmanin kanssa. Pariskunnalle syntyi vuonna 1908 poika, joka kuitenkin kuoli jo 2-vuotiaana.
Elokuva-ja levytysura

Ester Niska esiintyi 1910-luvulla kahdessa suomalaisessa mykkäelokuvassa. Vuosina 1906 ja 1908 hän levytti kymmenkunta kappaletta, joista osan Oskar Merikannon säestämänä sekä osan duettona Pasi Jääskeläisen kanssa.
Filmografia

Anna-Liisa (1911)
Sylvi (1913)
Suomi-talo

Suomi-talo voi tarkoittaa:
Suomi-talo Pietarissa
Suomi-talo Berliinissä
Suomi-talo Tromssassa
Suomi-talo eli Finland House Yhdysvalloissa Floridassa
Suomi-talo eli Casa Finlandia Buenos Airesissa
Suomi-talo eli Finlandshuset Tukholmassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suomi-talo”, voi hakea sivunnimihaulla, laajalla sivunnimihaulla tai tekstihaulla.
Finlandia Uutistoimisto

Finlandia Uutistoimisto oli Suomessa toisen maailmansodan aikana toiminut yksityinen uutistoimisto. Se vastusti päämajan kehotuksesta pasifistisia ja mielialaa heikentäviä tendenssejä. Vaikka elokuvien sensuuria organisoi Suomessa toisen maailmansodan aikana Erillinen sensuurivirasto Helsingissä, käytännössä Finlandia Uutistoimisto vastasi useimmista kielloista. Se toimi puolivirallisena propagandaelimenä ja uutistoimiston omisti Propaganda-Aseveljet ry. Uutistoimisto kielsi toisen maailmansodan aikana yhteensä viisi elokuvaa joko pasifistisina tai muuten ajankohtaan sopimattomana. Se oli PR-yhdistys Propagandaliiton osa.
Aiheesta muualla

Finlandia Uutistoimisto[vanhentunut linkki] Elonetissä
Stay the Night (Zeddin kappale)

| ”Stay the Night” Zedd mukana Hayley Williams |
| --- | --- | --- |

Singlen tiedot
 Albumilta: Clarity: Deluxe Edition
 Julkaistu: 10. syyskuuta 2013
 Formaatti: digitaalinen lataus
 Tekijä(t): Anton Zaslavski Benjamin Eli Hanna Carah Faye Charnow Hayley Williams
 Tuottaja(t): Anton Zaslavski
 Tyylilaji: EDM
 Kesto: 03.37
 Levy-yhtiö: Interscope
Listasijoitukset
  2.  18.
Zeddin muut singlet
| ”Clarity” 2012 | ”Stay the Night” 2013 | ”Push Play” 2013 |
Hayley Williamsin muut singlet
| ”Airplanes” 2010 | ”Stay the Night” 2013 | ”Vicious Love” 2015 |
Stay the Night on saksalais-venäläisen Zeddin kappale, joka julkaistiin singlenä 10. syyskuuta 2013. Se julkaistiin myös Zeddin Clarity-esikoisalbumin deluxe-versiolla. Kappaleella vierailee Hayley Williams, joka tunnetaan yhdysvaltalaisen Paramore-yhtyeen laulajana.  Kappale kertoo eroavasta pariskunnasta, joka päättää viettää vielä yhden yön yhdessä.
”Stay the Night” nousi julkaisunsa jälkeen virallisille singlelistoille muun muassa Yhdysvalloissa ja Isossa-Britanniassa.
Freddy Fazbear’s Pizzeria Simulator

Freddy Fazbear's Pizzeria Simulator (FFPS, Five Nights at Freddy's 6, FNaF 6) on Scott Cawthonin luoma selviytymiskauhupeli. Peli on kuudes osa Scott Cawthonin luomasta Five Nights at Freddy's-sarjasta. Peli julkaistiin 4. joulukuuta 2017 Steam-palvelussa.
Tarina

Michael Afton on uudistetun Fazbear Entertainment Inc. yhtiön franchise-ravintolan omistaja. Yhtiön pääkonttorit sijaitsevat Washingtonissa, Utahissa. Sijoitettuaan ravintolaan pelaajalle on jäänyt 100 dollaria, jotka hän voi käyttää uuteen ravintolaansa. Pelaajan on selviydyttävä 6 kokonaista yötä ja päivää saadakseen pelin suoritettua.
Viimeisen yön jälkeen Scrap Baby kertoo pelaajalle, että he (Scrap Baby, Molten Freddy ja Lefty) ovat tulleet ravintolaan saamaan lahjan, ja tekemään mihin he ovat luotu (tappamaan lapsia), jotta hänen isänsä olisi ylpeä heistä. Kasettimies (varmistettu myöhemmin olevan Henry Five Nights at Freddy's: The Silver Eyes kirjasta), keskeyttää hänet, kutsuen häntä Elizabethiksi ja kertoo hänelle, että hän ja muut animatronicit ovat loukussa labyrintissa venttiileissä pizzerian sisällä. Kasettimies kertoo pelaajalle, että hän on luonut pelaajalle tien pizzeriasta ulos, mutta hänellä on tunne, että pelaaja tahtoo mieluummin jäädä pizzerian sisälle. Hän kertoo pelaajalle, että hän on myös ravintolassa ja aikoo jäädä sinne.
Kasettimies kertoo pelaajalle, että muisto ravintoloista (viitaten pizzeroihin sarjan aikaisemmista) ja siitä, mitä niissä tapahtui alkaa pikku hiljaa kadota.
Pelissä tulee välianimaatio, jossa näkyy kun Pizzeria palaa, ja animatroniset robotit yrittävät paeta, onnistumatta siinä. Kun pizzeria palaa, kasettimies kertoo, että pizzeria oltiin luotu houkuttelemaan animatronisia robotteja, jotta niiden sisällä olevien lasten sielut saisivat rauhan. Ainut, jonka sielu ei saisi rauhaa olisi William Afton.
Kasettimies sanoo "Helvetin syvin aukko on avautunut nielläkseen sinut. Älä anna Demonien odottaa sinua, vanha kaverini. Kasetti mies sen jälkeen puhuu lapselleen (Eniten Charlielle kirjoista), joka on lefty/marionette, sanoen hänelle "Tiesin että sinä palaisit, että hän ei katoaisi. Sinä olet aina puolustanut viattomia. Olen pahoillani että kukaan ei ollut siellä auttamassa sinua, niinkuin sinä autoit muita. En pystynyt pelastamaan sinua silloin, joten anna minun pelastaa sinut nyt. Sinun ja niiden joita sinä autoit on aika levätä. Tämä loppuu nyt meidän kaikkien osalta."
Fantu Magiso

| Mitalit | Mitalit | Mitalit |  |
| --- | --- | --- | --- |
|  Fantu Magiso Lontoon 2012 kesäolympialaisissa. |  Fantu Magiso Lontoon 2012 kesäolympialaisissa. |  Fantu Magiso Lontoon 2012 kesäolympialaisissa. |  |
Maa:   Etiopia
Naisten yleisurheilu
| Afrikan kisat  | Afrikan kisat  | Afrikan kisat  |  |
|  Hopeaa | Maputo 2011 | 800 metriä |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Hopeaa | Nairobi 2010 | 4 × 400 metriä |  |
Fantu Magiso (s. 9. kesäkuuta 1992) on etiopialainen pika- ja keskimatkanjuoksija.
Magiso saavutti Nairobin Afrikan-mestaruuskilpailuissa 2010 hopeaa 4 × 400 metrin viestissä. Hän kuului myös neljänneksi sijoittuneeseen Etiopian pikaviestijoukkueeseen. 200 metrin juoksussa hän karsiutui välierissä Etiopian ennätysajalla 24,45.
Magiso sai alle 20-vuotiaiden Afrikan-mestaruuskilpailuissa Gaboronessa 2011 kultaa 400 metrillä ajalla 52,09, hopeaa 200 metrillä Etiopian ennätysajalla 23,90 ja pronssia 4 × 400 metrin viestissä. Hän karsiutui Daegun MM-kilpailuissa välierissä 400 ja 800 metrillä, jolla teki maansa ennätyksen 1.59,17. Maputon Afrikan kisoissa hän saavutti 800 metrillä hopeaa ajalla 2.03,22.
Magiso sijoittui Istanbulin MM-hallikilpailuissa 2012 neljänneksi 800 metrillä. Ulkoratakaudella hän paransi 800 metrin Etiopian ennätystä Dohan (1.57,90), Rooman (1.57,56) ja New Yorkin (1.57,48) Timanttiliigan kilpailuissa.
Ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 200 m | 23,90 | Gaborone | 15. toukokuuta 2011 |
| 400 m | 52,09 | Gaborone | 13. toukokuuta 2011 |
| 800 m | 1.57,48 | New York | 9. kesäkuuta 2012 |
Ennätykset > Sisäradat

| Matka | Aika | Paikka | Päivä |
| --- | --- | --- | --- |
| 800 m | 2.00,30 | Istanbul | 11. maaliskuuta 2012 |
Suomi-siru

Suomi-siru on useita Suomessa ja suomalaisilla yleisinä olevia vakavia sairauksia sisältävä DNA-siru. Sen avulla voidaan testata onko koehenkilöllä perimässään joitain kyseiseen siruun talletetuista sairauksista. Tällä hetkellä Suomi-siru on vasta tutkimuslaitosten omassa käytössä, mutta sillä voitaisiin mahdollisesti etsiä mahdollisia korkean syöpäriskin omaavia henkilöitä jo varhaisessa vaiheessa.
Façonnable

Façonnable on kansainvälinen miesten ja naisten vaatteiden luksusmerkki, jonka on perustanut ranskalainen Jean Goldberg Nizzassa vuonna 1950.
Merkki tunnetaan myös silmälasikehyksistään.
Historiaa

Jean Goldberg perusti räätäliliikkeen 1950 Nizzan rue Paradis’lle palvelemaan kansainvälisiä elokuvatähtiä, jotka lomailivat seudulla tai vierailivat läheisen Cannesin kaupungin elokuvajuhlilla ja tarvitsivat räätälintekoisia smokkeja ja iltapukuja. Vuonna 1961 Jean Goldbergin poika Albert otti yrityksen johtaakseen, nimesi sen Façonnableksi ja siirsi sitä räätälipalveluista kohti valmisvaatteita.
Vuonna 1973 perustettiin uusia liikkeitä pitkin Ranskan Rivieran rannikkoa Monte Carloon, Cannesiin, Saint-Tropez’hen ja Marseilleen. Pariisiin Façonnable eteni vuonna 1984.
Tehtyään 1988 jakelusopimuksen yhdysvaltalaisen Nordstrom-luksustavarataloketjun kanssa yritys avasi ensimmäisen liikkeen New Yorkin Viidennelle avenuelle 1993. Kaksi muuta liikettä avattiin Yhdysvaltojen länsirannikolle 1997. Vuonna 2000 Nordstrom osti koko Façonnable-yrityksen Goldbergin perheeltä 170 miljoonalla Yhdysvaltain dollarilla. Vuonna 2007 Nordstrom myi Façonnablen libanonilaiselle M1 Groupille 210 miljoonalla dollarilla.
Historiaa > Taiteellisia johtajia

1950: Jean Goldberg (perustaja, räätäli)
1961: Albert Goldberg (perustajan poika, räätäli)
2008: Eric Wright (aiemmin Karl Lagerfeldilla ja Roberto Cavallilla)
2010: Benjamin Nakash (Albert Goldbergin sisarenpoika)
2011: Julian Neale (aiemmin Michael Korsilla ja Célinellä)
2014: Daniel Kearns (aiemmin Louis Vuittonilla ja Yves Saint-Laurentilla)
Aiheesta muualla

Façonnablen virallinen sivusto
Star Trek: Enterprise

| Star Trek: Enterprise> Enterprise (kaudet 1 ja 2) Star Trek: Enterprise (kaudet 3 ja 4) |
| --- | --- |
 Connor Trinneer (kuvassa vasemmalla) ja Scott Bakula (kuvassa oikealla) rooliasuissaan 3 lentotukialus USS Enterprise (CVN-65) miehistön jäsenen kanssa.
Tyyli:  scifi
Kestoaika:  44 minuuttia
Luoja(t):  Rick Berman ja Brannon Braga
Pääosissa:  Scott Bakula John Billingsley Jolene Blalock Dominic Keating Anthony Montgomery Linda Park Connor Trinneer
Alkuperämaa:  Yhdysvallat
Alkuperäiskieli:  englanti
Verkko:   UPN  MTV3 Scifi
Esitetty:  26. syyskuuta 2001 – 13. toukokuuta 2005
Jaksoja:  98
Tuotanto
Tuottaja(t):  Rick Berman Brannon Braga Manny Coto
Tuotantoyhtiö(t):  Paramount Television Braga Productions Rick Berman Productions
Aiheesta muualla
Virallinen sivusto
IMDb 
Star Trek: Enterprise (engl. Enterprise ja 3. ja 4. tuotantokaudella Star Trek: Enterprise on viides Star Trek -universumiin sijoittuva televisiosarja. Sen tekijät ovat Brannon Braga ja Rick Berman. Sarjassa seurataan tähtilaiva Enterprise NX-01:n seikkailuja 10 vuotta ennen kuin aikaisemmista sarjoista tuttu Yhdistyneiden planeettojen liitto (United Federation of Planets) perustettiin. Enterprise NX-01 on ensimmäinen Maan alus, joka pystyy saavuttamaan poimuajonopeuden 5.
Enterprisen ensiesitys Yhdysvalloissa oli 26. syyskuuta 2001. Pilottijakson Ensimmäinen tehtävä (engl. Broken Bow) tapahtumat sijoittuvat vuoteen 2151, eli 90 vuotta elokuvan Star Trek – ensimmäinen yhteys 2060-luvulle sijoittuvien tapahtumien jälkeen ja noin 90 vuotta ennen alkuperäisen Star Trek -televisiosarjan tapahtumia.
UPN lopetti Enterprisen huonojen katsojalukujen takia 2.2.2005, mutta salli kuitenkin 4. tuotantokauden tuottamisen loppuun asti. Viimeinen jakso esitettiin 13. toukokuuta 2005. Kaikkiaan sarjaa tehtiin 98 jaksoa. Se oli ensimmäinen sarja sitten alkuperäisen Star Trekin, jonka televisioyhtiö lopetti eivätkä tuottajat. Se jäi myös viimeiseksi sarjaksi 18 vuotta kestäneessä yhtämittaisessa Star Trek -televisiosarjojen tuotannossa, jonka aloitti Star Trek – uusi sukupolvi vuonna 1987.
Suomessa Star Trek: Enterprisen ensiesitys oli MTV3 Scifi -kanavalla 1. huhtikuuta 2009 – 14. elokuuta 2009.